et cy is is is is pt cs hbs_lat pt en is is is is es de hu is is is sv pl is en is is is is is is en is is is is is is is is pl is en pt cs is is is en is da en is is hbs_lat is en is is da hbs_lat da is is is pl cs is is is is is is is is is is sk en is is lt is is es pt is gl is de is is is is is is is is is en en is is ca is en hbs_lat is en is is is is is is is en is is nn is hbs_lat is ast cs is is is is is is is is is en is is is is is is de es en en hbs_lat pt de en pt is is is is is is is is en is hbs_lat is is cs pt is da sk en is is hu da en is is sk fr is is is is sk is is sk fr is is is sk en is sk is is sk fr is is is is sk en is sk is is sk fr is is is is sk en is sk is is is is pt is is is is is is is is da is is is is is is hu is is it da fr pt ca is is en is is cs sk en is is en cy is cy is is is
Krydd & Krásir | Matarblogg og matarmenning úr Vatnsholti
Birt þann júní 29, 2017 by berglindolafs
Ég er á leið til Barcelona annaðkvöld og ætti að vera að pakka, en þess í stað hef ég gluggað í þessa bók hér ….
…. og velti fyrir mér hvar ég ætla að borða næstu 7 kvöld án þess þó að vera búin að binda nokkuð. Mögulega, kannski ætti ég að vera að pakka – því á morgun er ekki nokkur tími til þess – líklega fer ég beint úr vinnunni upp á flugvöll.  Sem betur fer er ég gift frekar, tja mögulega mjög, umburðarlyndum manni, sem er asskolli fær í að pakka ofan í ferðatöskur. Sálf er meira en lítið léleg í því auk þess sem mér finnst það hreint hundleiðinlegt. Ég ákvað því að smella í eina færslu sem hugsanlega er unnt að flokka sem Tapas rétt og liggja í ferðabókum – þið fáið að njóta með mér 🙂
5 – 600 gr.nautakjöt t.d. shirlon steik, skorin í bita ca. 2×2 cm.
2 msk. rósmarín, ferskt og saxað smátt
2 hvítlauksgeirar, marðir undir hnífsblaði og saxaðir smátt
12 – 24 fremur litlir sveppir
Hrærið  saman olífuolíu, sinnepi, sítrónusafa, rósmarín, hvítlauk og pipar og hellið yfir nautakjötsbitana. Þekjið ílátið og leyfið að marinerast í a.m.k. 2 klst. en einnig er gott að láta marinerast yfir nótt.
Leggið grillpinnana í bleyti ef þið notið trépinna, svo það kveikni síður í þeim þegar grillað er.
Þræðið mareneruðu kjöti, sveppum og tómötum upp á grillpinnana og grillið í 5 mínútur á hvorri hlið.
Saltið og berið fram strax, sem hluta af smáréttarborði eða með góðu sallati og öðru grilluðu meðlæti s.s. kartöflum eða perlubygg salati með grlluðu grænmeti sem ég lofa að birta uppskrift af hér áður en langt um líður, en þangað til getið þið keypt nýjast tölublað Sumarhússins og garðsins – sumarblaðið en þar birti ég þá uppskrift fyrst 🙂
Birt í Grillréttir, Kjötréttir, Smáréttir, Vinsælar uppskriftir | Merkt Grilluð nautaspjót, Tapas | Færðu inn athugasemd
Skyr, rjómi og rabarbari á nýstárlegum nótum
Birt þann júní 23, 2017 by berglindolafs
Þær eru þó nokkrar uppskriftirnar á þessum vef þar sem rabarbarinn kemur við sögu og í dag bætist enn ein í þann ágæta hóp.
En byrjum á upprifjun, hér fyrir neðan er nokkrar af minum uppáhalds rabarbara uppskriftum;
Þessi baka er í algjörum sérflokki.   Jarðaber og engifer fara einstaklega vel með rabarbaranum og stökkt lokið er hrein dásemd. Sú rabarbarauppskrift sem ég nota oftast.
Eitt besta rabarbarachutney sem ég hef bragðað, mjög gott með ostum og öllum austurlenskum mat. Þurrkaðar aprikósur, chili, engifer og karrý ásamt rabarbaranum sameinast um að kitla bragðlaukana svo um munar.
Skúffukaka með rabarabara er fullkomin sunnudagskaka á þessum árstíma – uppskriftin er hér
Það er gaman að gera síróp úr rabarbaranum og  enn betra þegar jarðaber eru höfð með, hér er hratið einnig nýtt – engin matarsóun á ferð 🙂  Uppskriftina finnið þið hér
En aftur að uppskrift dagsins.  Skyr, rjómi og rabarbari – innihaldið verður vart þjóðlegra.  Það má baka rabarbarann með góðum fyrirvara, hann geymist í rúma viku í kæliskáp.
1 appelsína, safi og fínt rifinn börkurinn
4-8 msk. gott hunang
1 stór dós vanilluskyr (500 gr.)
1 peli rjómi (2,5 dl.)
Skerið rabarbarann í 4-5 cm bita og raðið í eldfast mót. Kreystið safann úr appelsínunni og rífið ysta lagið af berkinum fínt og dreifið jafnt yfir rabarbarann.  Dreipið hunanginu yfir og bakið í 150 C í 45 – 50 mínútur.  Kælið.
Hrærið skyrið vel, þeytið rjómann og blandið skyri og rjóma vel saman.
Setjið rjómaskyrblönduna og rabarabara í nokkrum lögum í falleg glös, skreytið með ferskum fjólum eða öðrum ætum blómum og berið fram. Einfaldur, þjóðlegur, fallegur en umfram allt dásamlega góður eftiréttur.
Birt í Árdegisverður (Brunch), Eftirréttir | Merkt Rabarbari, rjómi, Skyr | Færðu inn athugasemd
Létt og gómsæt birkifræ- og sítrónukaka
Birt þann maí 27, 2017 by berglindolafs
Bakstur þessara helgar er gerður í flýti heima hjá Vatnsholtsgenginu sem ætlar að bruna í gamla kotið sem í gær var loks flutt á sinn rétta stað.  Ársundirbúningi lauk þar með og við tekur vinna við að gera þetta litla, gamla og fremur ljóta hús að nokkurs konar sumarhöll.  Fyrir nokkrum árum áskotnaðist okkur nefninlega dágóður landskiki í einstaklega fallegu landi mjög góðra vinahjóna okkar og fyrir ári síðan keyptum við gamalt sumarhús til flunings.  Við tók vinna við vegagerð, vatnsleit, uppteypu á grunni undir húsið og fleira skemmtilegt og hefur sú vinna tekið rétt tæpt ár.  í gær var húsið loks flutt á sinn stað af slíkum fagmönnum að ég efaðist ekki eitt augnablik um að þetta myndi takast en aðstæður voru um tíma bæði erfiðar og tvísýnar.  Áræðni, fagmennska og mikill vilji allra sem að komu gerðu það að verkum að húsið hvílir nú á þessum líka fallega stað og Vatnsholtsgengið getur vart beðið eftir fyrstu gestunum.  Þess vegna bakaði ég þessa nýju útgáfu af sítrónuköku til að taka með okkur.  Hugmyndin er frá hinni hollensku Yvette Van Boven sem ég nokkrum sinnum áður minst á – hún gefur út snilldarbækur og átti um tíma einn besta veitingastaðinn í Amsterdam – pínulítill staður með  hreint afbragðsmat.
200 gr. smjör (við stofuhita)
1 tsk vanilludropar (heimagerðir eru bestir, uppskrift hér)
2 sítrónur, bæði safi og fínt rifinn börkurinn – bara ysta lagið
160 – 200 gr flórsykur
2 – 3 msk. ferskur sítrónusafi
Hitið ofninn í 180°C.
Kakan er bökuð í 22 cm smelluformi, gott er að setja bökunarpappír í botn þess og smyrja hliðarnar vel með smjöri.
Hrærið smjör og púðusykur mjög vel eða þar til blandan er létt og ljós.  Hrærði eggjunum saman við einu í einu.
Bætið vanilludropum, fínt rifnum sítrónuberki og sítrónusafa ásamt birkifræjum saman við blönduna og hrærið vel saman.
Sigtið hveit og lyftiduft út í  deigið og hrærið saman.
Stífþeytið eggjahvíturnar með örlitlu salti og blandið varlega saman þannið að deigð verði loftimikið og létt.
Hellið í velsmurt smelluform og bakið við 180°C í 35 mínútur eða þar til prón sem stungið er í miðju kökunnar kemur hreinn út.
Kælið í 5 mínútur áður en þið takið kökuna úr forminu.
Útbúið glassúr, með því að hræra saman sítrónusafa og sigtuðum flórsykri og hellið yfir kökuna þegar hún hefur kólnað.
Birt í Bakstur | Merkt birkifræ, Létt og góð kaka með birkifræjum og sítrónu, sítróna, sítrónubörkur, Sítrónukaka | Færðu inn athugasemd
Birt þann apríl 20, 2017 by berglindolafs
Í morgun vöknuðum við upp við hvíta jörð, hitastig við frostmark og ansi hressilegt rok  barði rúðurnar. Það er fyrsti dagur sumars samkvæmt dagatalinu og það ku víst vita á gott ef vetur og sumar frýs saman, því ætla ég að trúa. Við fögnuðum þessum fyrsta degi sumars með ansi sumarlegum rétti – dásamlegur kjúklingur, kryddaður með sítrónu, fersku sítrónutímían, smjöri, hvítlauk og hráskinku og munum án nokkurs vafa elda þennan rétt aftur áður en sumarið er allt. Þessi réttur var oft á borðum hjá okkur fyrir margt löngu en ég hef ekki eldað hann í nokkur ár held ég svei mér þá. Hugmyndin er frá vini okkar Jamie Oliver, úr einni af fyrstu bókum hans. Sú bók er ansi snjáð og lúin í matreiðslu-bókahillunni minni – var mikið notuð áður fyrr en bæst hefur hressilega í safnið á síðustu árum svo þessi ágæta bók hefur lítið verið brúkuð um nokkurt skeið.  Uppskriftin hefur að sjálfsögðu þróast og breyst í meðförum mínum á umliðnum árum og er alveg hreint dásamleg eins og áður hefur komið fram.
1 kjúklingur (ca 1,3  – 1,5 kg.)
1 sítróna (lífræn því við notum börkinn 😉
4-5 sneiðar hráskinka (stærri gerðin, annars fleiri)
3-4 msk. ferskt sítrónu-timían (má nota venjulegt)
75 gr. smjör (verður að vera við stofuhita)
1 dl. hvítvín (eða vatn)
Hitið ofninn í 220°C
Best er að kjúklingurinn sé við stofuhita, skolið hann vel undir rennandi vatni og þerrið. Losið haminn frá frá kjötinu varlega með sleif eða fingrunum,  gætið þess að rífa haminn ekki.
Skerið hráskinkuna í smáa bita, rífið börkinn af sítrónunni með rifjárni, bara gula hlutann. Blandið saman við smjörið, ásamt fínt söxuðu sítrónu-timían og pressuðum hvítlauk.  Kryddið með salti og pipar og hrærið smjörblönduna vel saman. Troðið blöndunni undir haminn og strjúkið þannig að hún dreifist nokkuð jafnt og þeki nánast allan kjúklinginn.  Skiljið ca. 1 msk. eftir af smjörblöndunni, hrærið olífuolíu saman við og nuddið kjúklinginn með olífuolíublöndunni, kryddið með pipar og salti.  Skerið sítrónuna í tvennt og setjið hana inn í kjúklinginn.
Setjið kjúklinginn í eldfast mót og krækið leggjunum saman svo fyllingin leki síður úr honum.  Setjið 1 dl. af hvítvíni eða vatni í fatið. Kartöflurnar eru ekki settar í fatið á þessu stigi.  Steikið kjúklinginn í ofninum við 220°C í 20 mínútur.  Skrælið kartöflurnar og skerið í báta, nema ef þegar þið eigið nýuppteknar þá mega þær að sjálfsögðu fara með hýðinu.
Takið kjúklinginn úr ofninum.  Smjörið er nú bráðið og hefur blandast hvítvíninu.  Lyftið kjúklingnum upp, setjið kartöflurnar í fatið og veltið þeim upp úr hvítvínssmjörinu.  Setjið kjúklinginn aftur ofan á kartöflurnar og steikið í ofninum í 40 – 50 mínútur.  Soðið sem myndast í fatinu er góð sósa og í raun þarf lítið að gera við það annað en að setja það í sósuskál og bera fram með, nema fyrir allra harðasta sósufólk, þá má sjóða það aðeins niður, bæta smá hvítvíni út í og þykkja með sósujafnara ef þið viljið.
Berið fram með góðu grænu salati.
p.s. það er ekkert betra, fallegra eða ljúfara en að hafa áhugasaman 1,5 árs aðstoðarkokk í eldhúsinu – sú stutta vill helst fá að sitja upp á eldhúsbekknum og taka þátt í matseldinni. Líklega bragðast maturinn betur með því móti, að minnsta kosti borðar sú stutta aldrei betur en eftir að hafa fengið að taka virkan þátt.
Birt í Kjötréttir | Merkt Kjúklingaréttur, Kjúklingur, Ofnsteiktur kjúklingur, Sítrónukjúklingur | Færðu inn athugasemd
Birt þann apríl 14, 2017 by berglindolafs
Ítalskur og eins og svo margt sem þaðan kemur er þessi eftirréttur hreint dásamlegur – raunar einn af mínum uppáhalds.  Það var raunar töluvert langt síðan ég útbjó þennan eftirrétt þegar ég  fann í tiltekt uppskriftina á gömlum, snjáðum og kámugum pappírsbleðli.  Ég ákvað samstundis að þörf væri á að rifja þessi gömlu kynni upp og var raunar aðeins nerfus um hvort rétturinn stæði undir væntingum.  Það voru svo sannarlega óþarfa áhyggjur, minningar mínar um bragðgæðin voru alveg réttar.  Ég ákvað því að koma uppskriftinni hér inn og henda þessum skítuga, íllafarna pappírsbleðli um leið – nú verður auðveldara fyrir fölskylduna að nálgast uppskriftina. Verði ykkur að góðu 🙂
2 dl. sterkt expressó kaffi
2 msk. marsala vín, eða Vin Santo, eða Amaretto (má sleppa)
400 gr. mascarpone-ostur, við stofuhita
200 gr. ítalskar lady finger cooker
Lagið sterkt expressó kaffi og látið það kólna, blandið þá víninu saman við ef þið notið það.
Þeytið eggjarauður og sykur saman.  Bætið mascarpone ostinum út í eggjablönduna og þeytið vel saman.  Stífþeytið eggjahvíturnar og blandið þeim varlega saman við ostablönduna þannig að blandan verði létt og loftmikil.
Dýfið ítölsku fingurkökunum í kaffiblönduna og raðið í botninn á fallegu fati eða skál.  Setjið 1/3 – 1/2 af ostablöndunni ofan á – það fer eftir því hve stórt fatið er hvort þið náði 2 eða 3 lögum, en þið raðið til skiptis kökum og ostablöndu.
Geymið í ísskáp í a.m.k. klukkustund áður en borið er fram, en má líka vera mun lengur. og gott getur verið að útbúa réttinn daginn áður en bera á hann fram.  Sigtið kakó yfir fatið/skálina rétt áður en þið berið réttinn fram.
Birt í Ítalskir réttir, Eftirréttir | Merkt ítalskur eftirréttur, Lady finger, mascarpone ostur, Tiramisu | Færðu inn athugasemd
Lambaframpartur með miðausturlenskum blæ
Birt þann mars 19, 2017 by berglindolafs
Lamb sem kryddað er með velristuðu og steyttu broddkúmeni og kóríander ilmar ekki bara dásamlega heldur er einnig hreint afbragð. Í kvöld smellti ég heilum framhrygg í pottofn, smurði með smjöri, kryddaði vel og leyfði honum síðan að malla á meðan ég skellti í eina þvottavél og lauk við skattskýrsluna. Talandi um skattskýrslur, magnað hvað það er orðið einfalt og fljótlegt fyrir allt venjulegt launafólk að skila þeim. Ég gleymdi mér reyndar, fékk frest og skilaði samt aðeins of seint – var svo upptekin við að njóta þess að vera til, vona að Hr. Skúli yfirskattamann taki við afsökunarbeiðni minni hér og nú!
En aftur að kvöldmatnum sem var með miðausturlenskum blæ þetta kvöldið.  Kjötið er einfalt að matbúa og getur vart klikkað, meðlætið uppáhalds-sætkartöflusalatið mitt, uppskriftina getur þú nálgast hér og einfalt kúskús með smátt skornum þurrkuðum aprikósum, pistasíuhnetum og ferskri steinselju.
1 lambaframpartur u.þ.b. 1,4 kg. með beini
30 gr. smjör (mjúkt)
1 msk. heil kóríander-fræ
1 msk. heil broddkúmen-fræ
2 msk. ferskt tímían eða 2 tsk. þurrkað
1/2 tsk. þurrkuð chilifræ
salt og pipar eftir smekk
Hitið ofninn í 180°C.
Mýkið smjörið aðeins ef það er tekið beint úr kæli, en bræðið það ekki alveg.  Smyrjið frampartinn vel með smjörinu.
Ristið kóríander og broddkúmen fræin á heitri þurri pönnu, steytið fræin og blandið öllu kryddinu saman.
Nuddið kryddblöndunni og pressuðum hvítlauknum vel yfir kjötið.
Setjið kjötið í ofnpott með loki og eldið í 180°C heitum ofninum í 1,5 klst.  Takið á ofnpottinn út, setjið 1-2 bolla af vanti í pottinn, hækkið hitann í 200°C og bakið áfram í 20 – 30 mínútur eða þar til komin er góð skorpa á frampartinn. Sigtið soðið og notið sem sósu ég gaf mér ekki tíma til að sjóða það meira niður, en það var mjög sterkt og bragðgott eins og það kom beint úr pottofninum.
Berið fram með soðinu ásamt sætkartöflusalati og góðu kúskús.
Birt í Kjötréttir, Miðausturlenskir réttir | Merkt Lambaframpartur, Miðausturlenskt lamb, miðausturlenskur frampartur | Færðu inn athugasemd
Krydduð gulrótar og eplakaka
Birt þann febrúar 5, 2017 by berglindolafs
Vá hvað það er þakklátt að sjá sólina á þessum fallega sunnudegi.  Reyndar kann ég vel að meta skammdegið, finnst dásamlegt að kveikja á nokkrum kertum um leið og ég kem heim úr vinnunni, sem undanfarnar vikur og mánuði hefur verið frekar seint á daginn.  Hver árstíð hefur sinn sjarma og alltaf þegar ný árstíð fer að gera vart við sig hlakka ég óendanlega til, sannfærð um að einmitt þessi tími ársins sé minn uppáhalds. Nú er það vorið sem er um það bil handan við hornið og vá hvað það er þakklátt.  Ég er búin að fara yfir fræsafnið mitt og ætla í dag að útbúa lista yfir fræin sem vantar. Hef um leið lofað sjálfri mér að hafa þetta einfalt í ár, rækta sjálf örfáar tegundir að kryddi og salati, en kaupa aðrar plöntur forræktaðar 🙂  Vonandi tekst mér að standa við það.
Bjartur og fagur sunnudagur eins og þessi í dag kallar á nýbakaða köku. Hér er ein mjög góð, gulrætur, epli, valhnetur og krydd. Hugmyndin er komin frá Honey and Co. uppáhalds veitingastaðnum mínum í London, hvet ykkur til að kíkja til þeirra ef þið eruð á ferðinni þangað, hér er tengill á staðinn.
2 dl. bragðlítil olía t.d. sólblómaolía
1 tsk. engifer duft
1 epli, kjarnhreinsað, afhýtt og rifið
Hitið ofninn í 180°C.   Ristið hneturnar i heitum ofninum í u.þ.b. 10 mínútur. Kælið þær og saxið síðan gróft.
Hrærið olíu og sykur vel saman. Bætið eggjunum út í, einu í senn og hrærið saman þar til blandan fer að líkjast majónesi.
Blandið þurrefnunum saman, það er báðum tegundum af hveiti og kryddinu. Blandið saman við eggjahræruna og hrærið saman.  Blandið loks rifnum gulrótum, eplum út í og loks söxuðum valhnetum og hrærið varlega saman.
Hellið deiginu í velsmurt formkökuform (okkar form er 28 cm langt)  og bakað við 180°C í 50 – 55 mínútur eða þar til prjón sem stungið er i miðjuna kemur hreinn út.
Leyfið kökunni að kólna í forminu í 15 – 20 mínútur áður en hún er tekin úr því.
Berið fram með góðu kaffi eða kaldri mjólk.
Birt í Bakstur | Merkt engifer, Formkaka, gulrætur, Gulrótar- og eplakaka, kanill, Sunnudagskaka, Valhnetur | Færðu inn athugasemd
Skyr, rjómi og rabarbari á nýstárlegum nótum
Létt og gómsæt birkifræ- og sítrónukaka
Lambaframpartur með miðausturlenskum blæ
Krydduð gulrótar og eplakaka